laion/Wikipedia-Exotic huggingface dataset:
פטר גרביץ'

פטר גרביץ' (במונטנגרית: Петар Грбић; נולד ב-7 באוגוסט 1988) הוא כדורגלן מונטנגרי, המשחק בעמדת החלוץ במורנר. גרביץ', התחיל את הקריירה שלו במלאדוסט פודגוריצה. בשנת 2008, גרביץ' הצטרף למוגרן. גרביץ' זכה עם הקבוצה באליפות מונטנגרו בעונות 2008/2009 ו-2010/2011. ביולי 2011, גרביץ' חתם באולימפיאקוס מליגת העל היוונית תמורת מיליון אירו. בתקופתו בקבוצה, גרביץ' לא רשם דקות משחק בליגה והושאל ללבדיאקוס והפועל באר שבע. ב-5 בספטמבר 2012, גרביץ' הושאל ל-OFK בלגרד לשישה חודשים. ב-11 בנובמבר, גרביץ' הבקיע את שער הניצחון עבור קבוצתו במשחק הליגה נגד הכוכב האדום בלגרד שהיה הניצחון הראשון של קבוצתו נגד הכוכב האדום מאז שנת 2003. במהלך העונה, הוארכה תקופת השאלתו של גרביץ' עד לסיום העונה. ב-13 ביולי 2013, גרביץ' הושאל לפרטיזן בלגרד. בינואר 2014, אולימפיאקוס רכשה את מרקו שצ'פוביץ' מפרטיזן וכחלק מעסקת העברתו, גרביץ' עבר לפרטיזן. ב-18 במרץ 2015 גרביץ' כבש במסגרת חצי גמר הגביע, אותו חגג כאשר קפץ לכיוון ספסל קבוצתו על רגל שמאל, כתגובה לאמרתו של ראש ממשלת סרביה אלכסנדר ווצ'יץ' שידוע כאוהד הקבוצה, "לחלק מהשחקנים בפרטיזן יש שתי רגליים שמאליות". בתגובה לכך, ווצ'יץ' צייץ בחשבון הטוויטר שלו בו בירך את גרביץ' על השער והתנצל על האמרה. בינואר 2016 חתם באקהיסאר בלדייספור מליגת העל הטורקית, בה שיחק עד לסיום העונה. בקיץ 2016, הושאל לאדנה דמירספור, מהסופר ליג הטורקית. בדצמבר 2017, גרביץ' חזר למונטנגרו וחתם בבודוצ'נוסט פודגוריצה. כעבור שנה, חתם בראדניצ'קי ניש מליגת העל הסרבית וכעבור שנה חזר לבודוצ'נוסט. ב-25 במרץ 2011, גרביץ' ערך את הופעת הבכורה שלו בנבחרת מונטנגרו במשחק ידידות נגד אוזבקיסטן. מוגרן ליגת העל המונטנגרית: 2008/2009, 2010/2011 פרטיזן בלגרד ליגת העל הסרבית: 2014/2015 מדיה וקבצים בנושא פטר גרביץ' בוויקישיתוף פטר גרביץ', באתר Transfermarkt פטר גרביץ', באתר Fussballdaten.de (בגרמנית) פטר גרביץ', באתר Soccerway פטר גרביץ', באתר WorldFootball.net פטר גרביץ', באתר National Football Teams פטר גרביץ', באתר FootballDatabase.eu יגאל ברמן, ‏גרביץ' ובוזוביץ' צפויים לחתום בהפועל באר שבע, באתר ONE‏, 31 בינואר 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פטר גרביץ'".
נמל תאופיק

נמל תאופיק (או נמל סואץ) הוא נמל מצרי בחוף ים סוף, בקצה הדרומי של תעלת סואץ. גבולותיו הם הקו הדמיוני העובר בין ראס מסאלה לראס סאדאת. שטחו 158,073,000 מטר רבוע. הקיבולת שלו 3.5 מיליון טון משא לשנה, והוא פועל 24 שעות ביממה. פורט תאופיק: ממערב לכניסה לתעלת סואץ. רציף הנפט נמצא בצד המזרחי של נמל סואץ. נמל הדיג אטאקה גבולותיו תחומים על ידי שוברי גלים בנמל. מדיה וקבצים בנושא נמל תאופיק בוויקישיתוף נמל סואץ, באתר ממשלת מצרים מפת נמל סואץ, באתר Marine Trafic נמל סואץ, באתר ממשלת מצרים "Petroleum Port". Maritime Transport Services. נבדק ב-17 בספטמבר 2018. {{cite web}}: (עזרה) "Attaka Fishing Port". Maritime Transport Services - Gov't of Egypt. נבדק ב-17 בספטמבר 2018. {{cite web}}: (עזרה) ערך זה הוא קצרמר בנושא מצרים. אתם מוזמנים לתרום לוויקיפדיה ולהרחיב אותו.
דניאל גאפורד

דניאל גאפורד (באנגלית: Daniel Gafford; נולד ב-25 באפריל 1996) הוא כדורסלן אמריקאי, המשחק בעמדות הפאוור פורוורד והסנטר בדאלאס מאבריקס. גאפורד דורג בארבעה כוכבים על פי יכולתו בתיכון. ב-1 באוגוסט 2015 התחייב לאוניברסיטת ארקנסו. גאפורד גם שיחק פוטבול בנבחרת בית הספר התיכון אל דוראדו, אך בחר להתמקד בכדורסל. במשחקו הראשון במכללות, גאפורד קלע ב-8 מ-8 מהשדה, יחד עם 7 ריבאונדים ו-6 חסימות מול אוניברסיטת מינסוטה. גאפורד רשם 21 נקודות, 10 ריבאונדים ו-7 חסימות מול אוניברסיטת אובורן. בעונתו הראשונה, העמיד גאפורד ממוצעים של 11.8 נקודות 6.2 ריבאונדים למשחק, והודיע כי ישוב לעונה נוספת במכללה ולא יתמודד בדראפט ה-NBA ‏2018. גאפורד נבחר בחמישיית הרוקיז השנייה של העונה במכללות. ב-18 במרץ 2019, לאחר עונתו השנייה במכללות, הודיע גאפורד כי לא ישחק בשיטת גביע של המכללות, כדי להתכונן לדראפט ה-NBA. גאפורד שיפר את הסטטיסטיקה שלו במהלך עונתו השנייה, כשהעמיד ממוצעים של 16.9 נקודות, 8.6 ריבאונדים ו-1.9 חסימות למשחק. הוא נבחר לחמישיית ההגנה השנייה של העונה, ולחמישייה הראשונה של שחקני העונה השנייה במכללות. גאפורד נבחר בבחירה ה-38 בסיבוב השני על ידי שיקגו בולס בדראפט ה-NBA ‏2019. ב-8 ביולי 2019, חתם גאפורד בקבוצה. ב-26 באוקטובר, הופיע גאפורד במשחק הבכורה שלו בליגת ה-NBA, כשעלה מהספסל בהפסד 84–108 לטורונטו ראפטורס, במשחק בו הוריד ריבאונד. בהמשך העונה הושאל גאפורד לוינדי סיטי בולס. גאפורד החל לקבל זמן משחק רב יותר בינואר 2020, כשהשחקנים החלו יותר למסור לו. ב-16 בינואר נקע גאפורד את האגודל והוכרז כי יחמיץ שבועיים עד ארבעה שבועות. ב-25 במרץ 2021, עבר גאפורד בטרייד לוושינגטון וויזארדס. ב-8 בפברואר 2024 עבר גאפורד בטרייד מהוויזארדס לדאלאס מאבריקס בתמורה לרישון הולמס. מדיה וקבצים בנושא דניאל גאפורד בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN טריידים ב-NBA: אורלנדו נפטרה מכוכביה, אולדיפו במיאמי ושינויים גם בוושינגטון, באתר הארץ, 25 במרץ 2021
צ'נדלר האטצ'יסון

צ'נדלר האטצ'יסון (באנגלית: Chandler Hutchison; נולד ב-25 באפריל 1996) הוא כדורסלן אמריקאי, המשחק בעמדות הקלע והסמול פורוורד בקבוצת פיניקס סאנס מליגת ה-NBA. האטצ'יסון החל את דרכו בכדורסל כששיחק שנתיים בבית הספר התיכון "מישן וייחו". בעונה הראשונה הוא העמיד ממוצעים של 13.8 נקודות ו-4.8 ריבאונדים, בזמן שהוביל את התיכון לרבע גמר המחוז. בעונתו האחרונה, הוא דורג במקום ה-80 בטופ 100 של ESPN, ודורג ב-4 כוכבים על יכולתו בתיכונים. הוא העמיד ממוצעים של 19.5 נקודות למשחק והוביל את התיכון לגמר המחוז ולרבע גמר הטורניר של המדינה. האטצ'יסון קלע 3.1 נקודות למשחק בעונתו הראשונה באוניברסיטת המדינה של בויסי, ושותף בהעפלתה של המכללה לטורניר אליפות המכללות. בעונה השנייה הוא העמיד ממוצעים של 6.8 נקודות ו-4.1 ריבאונדים למשחק. עם עזיבתו של ג'יימס ווב השלישי, המאמן ליאון רייס החל להשתמש בהאטצ'יסון יותר בהתקפה, והוא החל לשהות יותר בחדר הכושר על מנת לשפר את יכולת הזינוק שלו. בעונתו השלישית חווה האטצ'יסון עונת פריצה, עם ממוצעים של 17.4 נקודות, 7.8 ריבאונדים ו-2.6 אסיסטים למשחק תוך כדי שהוא קולע ב-37.7 אחוזים לשלוש. האצ'יסטון הצהיר כי הוא יתמודד בדראפט ה-NBA ‏2017, אך חזר בו והמשיך לעונה נוספת במכללה. בעונתו האחרונה, העמיד האטצ'יסון ממוצעים של 20 נקודות ו-7.7 ריבאונדים למשחק. הוא נבחר בחמישייה הראשונה של המחוז וסיים כאחד המועמדים הבכירים לפרס על שמו של ג'רי ווסט. האטצ'יסון נבחר בבחירה ה-22 על ידי שיקגו בולס בדראפט ה-NBA ‏2018 וב-3 ביולי 2018 חתם בקבוצה. ב-18 באוקטובר, שותף האטצ'יסון במשחק הבכורה שלו בליגת ה-NBA, כשעלה מהספסל לשלוש דקות בהפסד לפילדלפיה 76'. ב-23 בינואר 2019, האצ'יסון סבל מפציעה ברגל ימין, ונשלח לקבוצת הבת של שיקגו מליגת הפיתוח של ה-NBA, וינדי סיטי בולס, כדי להשתקם. ב-25 במרץ 2021, עבר האצ'יסון בטרייד לוושינגטון ויזארדס. עד לסיום העונה קלע בוושינגטון 5.2 נקודות בממוצע למשחק. לקראת עונת 2021/2022 עבר האטצ'יסון בטרייד לסן אנטוניו ספרס כחלק מעסקה בין 5 קבוצות, אולם שוחרר מהספרס לפני תחילת העונה. ב-7 בספטמבר 2021 חתם האטצ'יסון על "חוזה כפול" בקבוצת פיניקס סאנס. צ'נדלר האטצ'יסון, ברשת החברתית אקס (טוויטר) צ'נדלר האטצ'יסון, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN טריידים ב-NBA: אורלנדו נפטרה מכוכביה, אולדיפו במיאמי ושינויים גם בוושינגטון, באתר הארץ, 25 במרץ 2021 האטצ'יסון חותם על חוזה בפיניקס, באתר הקבוצה, 7 בספטמבר 2021
קרחון פטוס

קרחון פטוס או קרחון פטס (באנגלית: Pettus Glacier) הוא קרחון צר, בחצי האי טריניטי שבקצה הצפוני של חצי האי האנטארקטי, בארץ גרהאם שבאנטארקטיקה. אורכו של הקרחון 17 קילומטרים, והוא צר ועמוק. הקרחון זורם לכיוון צפון מקיר אבוני, ונשפך אל הדום הקרח גאווין, בין גבעת פוינטר וכיפת טינסל. הקרחון צולם מהאוויר על ידי משלחת הסקר האווירי של שטחי חסות איי פוקלנד, בעונת המחקר (הקיץ האנטארקטי) 1956–1957. הקרחון נסקר ומופה על ידי סוקרים מטעם סקר שטחי חסות איי פוקלנד, שיצאו לסקר מבסיס מפרץ התקווה בשנת 1960. שמו של הקרחון ניתן לו על ידי הוועדה המייעצת לשמות אנטארקטיים של בריטניה. הקרחון נקרא על שמו של רוברט נ. פטוס (Robert N. Pettus), שהיה טייס עבור משלחת הסקר האווירי של שטחי חסות איי פוקלנד, בעונת המחקר (הקיץ האנטארקטי) 1956–1957. • Jane G. Ferrigno, Alison J. Cook, Kevin M. Foley, Richard S. Williams, Jr., Charles Swithinbank, Adrian J. Fox, Janet W. Thomson, and Jörn Sievers, Coastal-change and Glaciological Map of the Trinity Peninsula Area and South Shetland Islands, Antarctica, 1843 - 2001, P 29 קרחון פטוס באתר הסקר הגאולוגי של ארצות הברית קרחון פטוס באתר הגאזט האנטארקטי של ממשלת אוסטרליה קרחון פטוס באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מקרחון פטוס לאתרים סמוכים מזג אוויר נוכחי מעודכן בקרחון פטוס תחזית מזג אוויר עדכנית ארוכת טווח עבור קרחון פטוס נתוני מזג אוויר היסטוריים עבור קרחון פטוס סטטיסטיקות מזג אוויר עבור קרחון פטוס גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
פורוש בית דג'ן

פוּר֫וּשׁ בֵּית דַ֫גַ'ן (בערבית: فروش بيت دجن) הוא כפר פלסטיני בצפון מזרח יהודה ושומרון, הממוקם כ-18 ק"מ מזרחית לשכם ומהווה חלק מנפת שכם. הכפר יושב על המדרון המזרחי של הרי טמון, בגובה של כ-175 מ' מעל פני הים. על פי הלשכה המרכזית לסטטיסטיקה הפלסטינית, (2021) אוכלוסיית הכפר מונה כ-774 תושבים. במקור, כל האזור היה השטחים החקלאיים שעוּבדו על ידי תושבי בית דג'ן. המילה הערבית פורוש (فروش) דומה למילה העברית פרוש, השטחים הנפרשים. בשנת 1952, השלטון הירדני יישב במקום את הבדואים מהכפר יתיר לאחר שפונו משם על ידי צה"ל. רוב הבדואים נטשו את אורח חייהם הנוודי והחלו לעסוק בחקלאות. הכפר מקבל את מרבית מימיו ממעיינות בדרום הכפר. במלחמת ששת הימים הכפר נכבש על ידי ישראל. לאחר הסכמי אוסלו כלל שטחי הכפר (20,083 דונם) הוגדרו כשטח C. 1,370 דונם מאדמות פורוש בית דג'ן הופקעו לטובת ההתנחלות חמרה שהוקמה ב-1971. חשמל: בשנת 2013 הכפר חובר לרשת הישראלית- קטארית. מים: הכפר חובר לרשת המים של "מקורות" בשנת 2005. ביוב: אין בכפר רשת ביוב. התושבים מפנים שפכים לבורות ספיגה פרטיים. عدد السكان المقدر في منتصف العام لمحافظة نابلس حسب التجمع 2017-2021, www.pcbs.gov.ps Furush Beit Dajan Village Profile, ARIJ, ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
איג'ניסיניא

איג'ניסיניא (בערבית: اجنسنيا) הוא כפר פלסטיני, הממוקם כשישה קילומטרים צפונית-מערבית לשכם בנפת שכם. רוב התושבים עוסקים בחקלאות או עובדים ברשויות ממשלתיות. אוכלוסיית הכפר מונה כ-800 תושבים. הכפר נוסד ככל הנראה בתקופה הביזנטית. באזור הכפר נמצאו שרידים מתקופת הברזל והתקופה הפרסית. הקיסרית הרומית פלוויה יוליה הלנה שהתגוררה זמנית בסבסטיה הסמוכה נהגה לשחות באגם באיג'ניסיניא עם עוזרותיה. עד המאה ה-20 רבים מתושבי הכפר היו נוצרים. בעקבות חילוקי דעות עם תושבי הכפר המוסלמים היגרו הנוצרים לכפרי האזור, ובהם א-זבאבדה וביר זית. במפקד אוכלוסין 1922 של ארץ ישראל, שנערך על ידי המנדט הבריטי, התגוררו בכפר כ-119 איש, כולם מוסלמים. בשנה זו הכפר הכיל 30 בתים. בשנים 1948–1967 איג'ניסיניא היה תחת שלטון ירדני. בשנת 1961 מנתה האוכלוסייה כ-239 נפשות. במפקד של הלשכה הפלסטינית המרכזית לסטטיסטיקה בשנת 1997, היו בכפר כ-418 תושבים, מתוכם 70 (16.7%) פליטים. החלוקה המגדרית הייתה בדיוק שווה: 50% גברים ו-50% נשים. על פי הלשכה, בשנת 2007 מנה איג'ניסיניא כ-505 תושבים. איג'ניסיניא נמצא כשישה קילומטרים צפונית-מערבית לשכם. הכפר ממוקם מזרחית לסבסטיה, מצפון מזרח לא-נאקורה, דרומית לבית אימרין, צפונית לזאוואתא, וממערב לעסירה א-שמאלייה. גובה הכפר הוא 460 מטר מעל פני הים. שטחו הכולל של הכפר הוא 6,547 דונם, מתוכם כשני שלישים ניתנים לעיבוד. מדיה וקבצים בנושא איג'ניסיניא בוויקישיתוף Zertal, 2004, p. 469 Mills, 1932, p. 61 Government of Jordan, Department of Statistics, 1964, p. 25 Satellite View of Ijnisinya PalestineRemembered. Welcome To Ijnisinya Palestine Remembered.
שגרירות בחריין בישראל

שגרירות בחריין בישראל היא הנציגות הדיפלומטית של ממלכת בחריין במדינת ישראל. השגרירות ממוקמת בתל אביב-יפו. ערכים מורחבים – הסכמי אברהם, הסכם בחריין–ישראל, יחסי בחריין–ישראל ב-15 בספטמבר 2020, נחתמו בבית הלבן הסכמי אברהם, וביניהם הסכם בחריין–ישראל. ההסכם נחתם בנוכחות שר החוץ הבחרייני עבד א-לטיף א-זיאני, ראש ממשלת ישראל בנימין נתניהו ונשיא ארצות הברית דונלד טראמפ. במסגרת ההסכם, ישראל ובחריין כוננו יחסים דיפלומטיים רשמיים, והתחייבו לפתיחת שגרירויות הדדית. ב-30 במרץ 2021, משרד החוץ הבחרייני הכריז כי ח'אלד יוסף אל-ג'לאהמה מונה לשגריר בחריין הראשון בישראל. ב-14 בספטמבר 2021 הגיש אל-ג'לאהמה את כתב האמנתו לנשיא מדינת ישראל, יצחק הרצוג. שגרירות בחריין בישראל, ברשת החברתית אקס (טוויטר) דניאל סיריוטי, אריאל כהנא, בחריין הודיעה על מינוי שגריר ראשון בישראל, באתר ישראל היום, 30 במרץ 2021 דניאל סלאמה, אילנה אושומירסקי, בחריין: "ההסכם יסייע לפלסטינים"; הרשות הפלסטינית: "זו בגידה", באתר ynet, 12 בספטמבר 2020 דנה ויס קרן בצלאל, ‏ההסכמים נחשפו: "מחויבות להביא לפתרון הסכסוך הישראלי-פלסטיני", באתר ‏מאקו‏, 16 בספטמבר 2020 עמית ולדמן, ‏לראשונה בהיסטוריה: בחריין מינתה שגריר בישראל, באתר ‏מאקו‏, 30 במרץ 2021 עדו בן פורת, בחריין תיפתח שגרירות בישראל, באתר ערוץ 7 בחריין ממנה שגריר ראשון בישראל, אתר משרד החוץ הישראלי, 30 במרץ 2021 יורי ילון, אריאל כהנא, שגריר בחריין נכנס לתפקידו: "מאוחדים במאבק נגד איראן", באתר ישראל היום, 14 בספטמבר 2021
אוסטין פרייס

אוסטין פרייס (באנגלית: Austin Price; נולד ב-16 בספטמבר 1995) הוא כדורסלן אמריקאי, המשחק בעמדת הקלע בדן בוס. פרייס החל את דרכו באוניברסיטת להיי בה שיחק ארבע עונות, בהן העמיד 11.5 נקודות, 2.9 ריבאונדים, 1.7 אסיסטים ו-1.4 חטיפות בממוצע למשחק. בשנת 2017, לאחר שלא נבחר בדראפט ה-NBA, חתם פרייס לעונה בקופינג סטארס מהליגה השוודית. פרייס העמיד ממוצעים של 20.2 נקודות, 4.7 אסיסטים ו-4.2 ריבאונדים למשחק. ביוני 2018, חתם פרייס בלימבורג יונייטד מהליגה הבלגית, שם העמיד ממוצעים של 9.3 נקודות ו-2.6 אסיסטים למשחק. בשנת 2019, חתם פרייס בברואה מהליגה הבולגרית. הוא העמיד ממוצעים של 15.6 נקודות ב-43 אחוזים לשלוש, 4.8 ריבאונדים ו-2.8 אסיסטים למשחק עד שנעצרה העונה בעקבות מגפת הקורונה. ב-29 ביוני 2020, חתם פרייס במכבי עירוני רעננה מהליגה הלאומית. ברעננה העמיד פרייס ממוצעים של 17.4 נקודות ב-38 אחוזים לשלוש, 3.4 ריבאונדים ו-3.1 אסיסטים למשחק, לפני שב-19 במרץ 2021 חתם לחודש בעירוני נס ציונה מליגת העל הישראלית. בעונת 2020/21 זכה עם קבוצת נס ציונה בגביע היורופקאפ, לאחר שניצחו את טלאס מפולין 74:82. פרופיל, באתר Sports-Reference פרופיל, באתר eurobasket רעננה: זר ראשון חתם, איינהורן ימשיך, באתר סלאומית, ‏29 ביוני 2020 אוסטין פרייס חתם לחודש בעירוני נס ציונה, באתר ONE‏, 19 במרץ 2021 משה ברדה, ‏היסטוריה: עירוני נס ציונה זכתה ביורופקאפ, באתר ONE‏, 25 באפריל 2021
ליז האביק

ליז האביק (בנורווגית: Lise Haavik; נולדה ב-23 בפברואר 1962) היא זמרת נורווגית. האביק נולדה בנורווגיה. ב-1982 עברה לדנמרק על מנת ללמוד כלכלה באוניברסיטת אודנסה ובבית הספר לעסקים של קופנגן. ב-1983 השתתפה בתחרות מוזיקה שארגן המגזין "Se og Hør (אנ')", שם הייתה במקום השני. לאחר מכן היא התחברה עם המוזיקאי ג'ון הטטינג ונוצר הצמד "Trax". היא ייצגה את דנמרק באירוויזיון 1986 עם השיר "Du er fuld af løgn" (אתה מלא בשקרים), וסיימה במקום השישי. זאת, לאחר שניסתה לייצג את דנמרק באירוויזיון 1984 ו-1985. ב-1988 ניסתה לייצג את נורווגיה. ב-1988 יצא אלבומה הראשון שנקרא על שמה, ב-2003 יצא אלבומה השני, ב-2007 הוציאה אלבום באנגלית. מדיה וקבצים בנושא ליז האביק בוויקישיתוף אתר האינטרנט הרשמי של ליז האביק ליז האביק, במסד הנתונים הקולנועיים IMDb (באנגלית) ליז האביק, באתר MusicBrainz (באנגלית) ליז האביק, באתר Discogs (באנגלית)
שעבי

שעבי (בערבית: الشعبي; באנגלית: Chaabi) הוא סגנון מוזיקלי צפון אפריקאי הכולל מספר תתי סגנונות כמו שעבי אלג'יראי (אנ') ושעבי מרוקאי (אנ'). מוזיקת השעבי הצפון אפריקאית מנוגנת בדרך כלל בחתונות וקשורה גם לפסטיבלים. השימוש בשפה עממית ובמקצבים עדכניים הפכו את הסגנון הזה למוזיקה הנלווית לריקוד. משמעות המילה שעבי היא "פופולרי", "עממי" ו"של העם". במצרים קיים ז'אנר בשם זהה, אך שונה במהותו, שהתפתח מאוחר יותר. במוזיקה המרוקאית, השעבי הוא שם כולל למספר סגנונות מוזיקה פופולרית המשלבים מוזיקה עממית כפרית ואורבנית. הז'אנר התפתח ממוזיקת רחוב שנוגנה בכיכרות ובשווקים, ומשם גם לבתי הקפה, למסעדות ולחתונות. סגנונות השעבי הכפריים של מרוקו כוללים בין היתר את Jerra ו-Al-Aïta. השעבי המרוקאי הוא קצבי במיוחד, וכולל בדרך כלל זמר ראשי, לצד ליווי של מקהלה המבצעת קולות רקע. הכלים הדומיננטיים הם בדרך כלל כלי קשת וכלי הקשה המנוגנים בקצב מהיר. בישראל מספר אמנים מהמוזיקה המרוקאית המבצעים מוזיקת שעבי מרוקאית. המוזיקה מנוגנת בעיקר באירועי חינה ובחג המימונה. באלג'יריה, שעבי מתייחס למוזיקה המסורתית המקומית, שפותחה בידי אל-חאג' מחמד אל-ענקה. הסגנון החל לצמוח במהלך שנות ה-30 של המאה ה-20 בקסבה באלג'יר, בהשראת מסורות ווקאליות של מוזיקה אנדלוסית כמו מוושחאת ("שיר האזור"). בשנות ה-50 של המאה ה-20 הפך הסגנון לפופולרי, ולכזה שמושמע בחתונות ובאירועים דתיים. בעוד שהשעבי המרוקאי הוא קצבי, השעבי האלג'יראי מתון יותר. שיר שעבי אלג'ירי יכלול בדרך כלל שירה של מקונן בשפה הערבית או הברברית, בליווי מספר נגנים עם כינורות, מנדולינים (המבוססים על המנדולינה), פסנתר וכלי הקשה. כמוזיקה המשמרת מסורת שמרנית, הטקסט כולל לעיתים קרובות מוסר. אמן בולט בז'אנר השעבי היה דהמאן אל חראשי. מספר מוזיקאים יהודים מאלג'יריה לקחו גם הם חלק משמעותי בסצנה. לילי לעבאסי היה אחד מהיוצרים הבולטים בז'אנר, וסלים הללי נחשב גם הוא לאחד מהמבצעים הטובים בז'אנר. כיום ידוע בתחום המוזיקאי לוק שרקי. בשנת 2011 ספינז בוסביה ביים סרט תיעודי בשם "אל גוסטו" העוסק במוזיקת השעבי, ובמרכז העלילה חברי להקה יהודים ומוסלמים הנפגשים לקונצרט לאחר 50 שנות מלחמה. השעבי האלג'יראי מבוצע גם בידי מוזיקאים ישראלים, ובעיקר בפיוט. לדוגמה, השיר יא ראייח. הפיוט "יעלם שבני" של רבי ישראל נג'ארה, הולבש על הלחן של עבד אל-קאדר שאו לשיר Chehilet Laayani ומבוצע בידי פייטנים שונים במסורת יהדות מרוקו. במצרים, שעבי מתייחס למוזיקת רחוב פופולרית ממעמד הפועלים, שהתפתחה מסגנון הבלאדי המצרי בקהיר בשנות ה-70 של המאה ה-20. למרות השם הזהה, השעבי של אלג'יריה ומרוקו שונה מהשעבי המצרי, והוא גם ותיק יותר מזה המצרי. השעבי המצרי החל כצורה חדשה של מוזיקה אורבנית, המבטאת את הקשיים והתסכולים של החיים המודרניים במצרים, והטקסטים שבו מערבים לעיתים פוליטיקה והומור. הזמר חכים (אנ') הוא אמן המזוהה עם השעבי המצרי. יניב יורקביץ, השעבי האלג'ירי, באתר קולומבוס, 28 באוגוסט 2015 איה חיות, הלהיט שכבש את יפו, והממשלה במצרים לא רוצה שתשמעו, באתר הארץ, 25 במאי 2020 שעבי מרוקאי: Said Senhaji -Swaken, באתר יוטיוב שעבי אלג'יראי: להקת אל גוסטו בקונצרט, סרטון באתר יוטיוב שעבי מצרי: חכים, שם השיר: بينى وبينك ("ביני ובינך"), מתוך האלבום: نظرة ("נזרה"), 1991
אבו להב

אַבּוּ לַהַב (בערבית: أَبُو لَهَب; 549–624 במכה) הוא כינויו של עַבְּד אלְ-עוּזַא בְּן עַבְּד אלְ-מוּטַלִבּ (בערבית: عَبْد الْعُزَّى بْن عَبْد الْمُطَّلِب; בתעתיק מדויק: עַבְּד אלְעֻזַּא בְּן עַבְּד אלְ-מֻטַּלִבּ) שהיה דודו של הנביא מוחמד מצד אביו ועמד בראש בני שבט קורייש שהתנגדו להטפה של הנביא מוחמד. אבו להב מוזכר בסורת אל-מסד בקוראן (סורה מספר 111), שם הוא מופיע כדמות מקוללת. מתוך הסורה לא ניתן ללמוד מה היה חטאו של אבו להב, שגרם להצגתו שם בצורה שלילית. בנוסף, זיקתו המשפחתית לנביא מוחמד אינה מצוינת בסורה, והיא מגיעה רק מתוך הפרשנות המקובלת שהעניקו לה חכמי הדת. לפי פרשנויות אחרות, אותו "אבו להב" הוא כינוי לאדם החוטא באשר הוא, ותו לא. במסורת המוסלמית מייצג אבו להב את דמות הרודף מתוך החוג המשפחתי הקרוב של הנביא מוחמד, בניגוד לדודו האחר, אבו טאלב. מדיה וקבצים בנושא אבו להב בוויקישיתוף עליזה שניצר, "מוחמד: דמותו וציוני דרך בתולדות חייו", בתוך: האסלאם - היסטוריה, דת ותרבות בעריכת מאיר בר אשר ומאיר חטינה, ירושלים: הוצאת מאגנס, האוניברסיטה העברית, 2017, עמ' 42–43 יוסף ויצטום, "הקוראן ומחקרו", בתוך: האסלאם - היסטוריה, דת ותרבות בעריכת מאיר בר אשר ומאיר חטינה, ירושלים: הוצאת מאגנס, האוניברסיטה העברית, 2017, עמ' 144, 159–160 ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
יוסף חיים בן סאמון

רבי יוסף חיים בן סאמון (נפטר כ"א בניסן ה'תק"ם, אפריל 1780) היה רב, דיין, ור"מ מרוקאי, בן המאה ה-18, מחבר הספר "עדות ביהוסף". נולד בעיר פאס שבמרוקו לאביו רבי יצחק בן סאמון. מצד אמו היה נכדו של רבי יהושע סירירו, בן לשושלת רבנים מקהילת המגורשים בפאס. היה תלמידו המובהק של רבי שמואל בן אלבאז ובספריו הזכיר את תורתו. היה ידידם של החכמים מפאס, הרבנים: ראובן אבן צור, משה בן מאמאן, ורבי אליהו הצרפתי. התכתב רבות עם האחרון בענייני הלכה. תקופה מסוימת שהה בעיר מקנס שבמרוקו והתכתב שם עם חכמי המקום בענייני הלכה. מסיבה לא ידועה נדד לעיר טיטואן שבמרוקו, שם לימד את רבי יהודה לוי, לימים כיהן כאב בית דין בעיר. בניסן ה'תק"ט (1749) שהה בעיר אלג'יר, וגם שם התכתב עם חכמי העיר, בהם רב העיר, רבי יהודה עייאש. באייר ה'תק"י (1750) שהה בליבורנו שבאיטליה, שם קיבל המלצה בכתב מחכמי העיר עבור גיוס תרומות לצורך עלייתו לארץ ישראל. מחשבתו לעלות לארץ ישראל לא יצאה אל הפועל ובשנים הבאות עסק בפעילות רבנית כדיין בערים טיטואן וג'יברלטר במקביל. גם בתטואן התכתב עם חכמי המקום, מהם: רבי מנחם עטיאה, רבי יעקב אבן מלכא, רבי יהודה קורייאט ורבי שלמה אבודרהם. בחודש אדר שנת ה'תקכ"א (1761) התגורר בליבורנו והתכתב עם חכמי העיר. רבי מלאכי הכהן, מחכמי המקום ומחברו של הספר "יד מלאכי", הפנה אליו שאלות הלכתיות. בהתכתבות עם רבי מלאכי תיאר רבי יוסף את מצבו כך: ”איש מכאובות אנכי וידוע חולי' ובביתי אין לחם ושמלה”. החיד"א מספר ששהה בקרב "חבורה" של לומדים בליבורנו שעמהם נמנה רבי יוסף, הוא אף מביא בספרו חידוש תורה ששמע באותה העת מרבי יוסף. רבי בנימין אספינוזא לקח ממנו הסכמה לספרו "יסוד הקיום" (קריית ספר, תשס"ה). בספר התפלמס רבי בנימין עם חכמים שונים בנושא נוסחאות התפילה ואת דעתו ביסס על חכמים שונים, בהם רבי יוסף: ”פה ליוורנו יע"א נגה עלינו אור שני צנתרות הזהב ה"ה מעלת הרב כמוהר"ר דוד חיים חסאן נר"ו, ומעלת הרב כמוהר"ר יוסף בן סאמון נר"ו, ושניהם מהמערב כנודע... והרב יוסף הנ"ל הוסיף נופך וסיפר לנו גופא דעובדא...” (עמ' קסז). נפטר ביום שביעי של פסח, כ"א בניסן ה'תק"ם (אפריל 1780). עדות ביהוסף חלק א – חידושים על מסכת בבא מציעא. עדות ביהוסף חלק ב – אוסף תשובות בהלכה. הספרים קיבלו את הסכמותיהם של חכמי ליבורנו ובהם החיד"א, ובהן משבחים החכמים את חכמתו, את פסקיו ואת שקדותו. הם נדפסו בליבורנו בשנת תק"ס. נישא למנא ונולדו להם שני בנים: רבי יצחק בן סאמון ורבי שם טוב בן סאמון. האחרון עסק בהדפסת ספריו של רבי יוסף ואף חיבר את הספר "לקח טוב" (ליבורנו, תק"ס), הוא נחשב חכם ידוע בליבורנו. רבי שם טוב היה גם קשור לפולמוס אודות הרפורמה בקהילת המבורג. תחילה כתב תשובה להתיר לנגן בארגעל[דרושה הבהרה] בבית הכנסת (נגה הצדק עמ' ג), ולבסוף חזר בו מההיתר ואף התנגד לרפורמים יחד עם חכמי ליבורנו (אלה דברי הברית, עמ' סט). הרב אברהם הלל, "מהר"י בן סאמון", עמ' תרעח - תש, בתוך: מקבציאל לז, ירושלים, תשמ"ד. רבי יוסף סאמון, עדות ביהוסף חלק א, ליבורנו תק"ס, באתר היברובוקס רבי יוסף בן סאמון, עדות ביהוסף חלק ב, ליבורנו תק"ס, באתר היברובוקס רבי יוסף בן נאים, מלכי רבנן ערך רבי יוסף בן סאמון, באתר היברובוקס אביו של רבי יצחק קורייאט (השני). ראו: טקסט המצבה בספר מן הגנזים טו, עמ' קו - קח, ירושלים, תשפ"ב. Lois C. Dubin, The Rise and Fall of the Italian Jewish Model in Germany: From Haskalah to Reform, in: John M. Efron ed., Jewish History and Jewish Memory: Essays in Honor of Yosef Hayim Yerushalmi, UPNE, 1998. p. 281
T (אלבום של האחים טפלון)

T הוא אלבום הבכורה של להקת ההיפ הופ הפינית האחים טפלון. האלבום יצא לאור ב-2009, בהוצאת חברות התקליטים "Monsp Records" ו-"Yellowmic Records". האלבום הגיע למקום ה-26 במצעד האלבומים הפיני. האלבום זכה לתשבחות מרוב מבקרי המוזיקה הפיניים. אתר האינטרנט "Desibeli.net" העניק לאלבום 3.5 כוכבי זהב, בעוד שהאתר "Noise.fi" העניק לו ארבעה כוכבים. הביקורת הרעה ביותר ספג האלבום הייתה של האתר "Redrum-187", אשר העניק שני כוכבים מתוך חמישה אפשריים. Teflon Brothers Teflon Brothers: T Teflon Brothers –
© (אלבום)

© (בתרגום מילולי: ראה) הוא אלבום האולפן השני של להקת ההיפ הופ הפינית, האחים טפלון. האלבום יצא לאור ב-4 באוגוסט 2010, בהוצאת חברת התקליטים "Monsp Records". האלבום הגיע למקום ה-26 במצעד האלבומים הפיני. אלבום זה, היה האלבום הראשון של הלהקה שהופק על ידי מלוסט קוס. הסינגל הראשון מתוך האלבום, "Kokkonen on ykkönen", יצא לאור בשלהי חודש יולי. © הוא אלבום פופ פיני מסורתי. הוא משלב בתוכו צלילי מיתר ופסנתר. עטיפת האלבום מזכירה את עטיפת האלבום The Dark Side of the Moon של פינק פלויד. Teflon Brothers
Valkoisten dyynien ratsastajat

Valkoisten dyynien ratsastajat (בעברית: רוכבי הדיונות הלבנות) הוא אלבום האולפן השלישי של להקת ההיפ הופ הפינית האחים טפלון. האלבום יצא לאור ב-25 בינואר 2013, בהוצאת חברות התקליטים "Johanna Kustannus" ויוניברסל מיוזיק גרופ. האלבום הגיע למקום השישי במצעד האלבומים הפיני. הסינגל הראשון מתוך האלבום, "Pull Speed", יצא לאור בשלהי חודש אפריל 2012. ביוני 2012, יצא לאור הסינגל השני, "Prohibitions". השיר השלישי מתוך האלבום, "Seksikkäin jäbä", הגיע למקום השלישי במצעד הסינגלים הפיני. Brothers hengenvaarallisessa poimunopeudessa Teflon Brothers מידע על האלבום Valkoisten dyynien ratsastajat באתר MusicBrainz
דו"ח שנתי

האם התכוונתם ל... דו"ח שנתי (מס הכנסה) – דו"ח המוגש לפקיד השומה ובו פירוט הכנסות של נישום ומידע נוסף הנחוץ לחישוב שנתי של המס החל עליו דו"ח שנתי (חברה ציבורית) – דו"ח שנתי שמפרסמת חברה ציבורית, ובו מידע על פעילותה ותוצאותיה הכספיות בשנה החולפת דו"ח שנתי (מבקר המדינה) – דו"ח שנתי שמפרסם מבקר המדינה על מושאי ביקורתו דו"ח שנתי (רשם החברות) – דו"ח שנתי שכל חברה נדרשת להגיש לרשם החברות